ØkoStartpakke+projektorganisering


 * Som projektejer for projekt ØkoStartpakke har Københavns Fødevarefællesskab udarbejdet følgende oplæg til, hvordan projektet organiseres. **

**De formelle krav**
Eftersom Københavns Fødevarefællesskab er afsender på ansøgningen, står KBHFF som ansvarlig overfor fonden. I sidste ende betyder det, at KBHFF har ansvaret for de midler, som fonden har tildelt os, samt gennemførelse og afrapportering på projektet. KBHFF påtager sig derfor rollen som projektejer, hvilket indebærer at vi står for det administrative arbejde med det juridiske og regnskabsmæssige omkring projektet. Ligeledes står KBHFF for at indgå kontrakter med eksterne konsulenter og interne projektledere og projektmedarbejdere – med de forpligtelser, der er knyttet dertil.

Hvis projektet (mod al forventning) skulle ende i en situation, hvor der opstår dyb uenighed eller konflikt mellem de deltagende fødevarefællesskaber omkring projektet, vil KBHFF derfor gerne forbeholde sig retten til at have det sidste ord. Dette er vigtigt for at sikre, at projektet ikke ender med at være til fare for KBHFFs økonomi, virke og fortsatte udvikling.

**De indbyrdes forventninger**
Men selvom Københavns Fødevarefællesskab påtager sig de formelle forpligtelser, så er projektet 100% et fælles samarbejdsprojekt for alle de deltagende fødevarefællesskaber. Derfor er det vigtigt at etablere en god, klar og gennemsigtig struktur for projektet.

Selvom fødevarefællesskaberne har fået støtte til både dette projekt og projektet “FoodNet”, så afvikles hvert projekt uafhængigt af hinanden – med separate styregrupper, projektgrupper og projektøkonomi – med følgende konstruktion for fødevarefællesskabernes samarbejde omkring projektet:

Det overordnede ansvar for projektet ligger hos en styregruppe, der står for at holde hånd i hanke med projektet, ansættelser, kontrakter og vurdering af, om projektet opfylder sine mål og stemmer overens med fødevarefællesskabernes værdier. Det er således styregruppen i fællesskab, der står for at lave stillingsopslag, formulere kontrakter mm.
 * 1) Styregruppe **

Hvert af de fødevarefællesskaber, der indgår i samarbejdet om projektet, kan vælge en repræsentant til at indgå i projektets styregruppe. Disse repræsentanter vælges lokalt på medlemsmøder, af bestyrelsen eller hvordan det enkelte fødevarefællesskab ønsker at træffe den slags beslutninger.

Det endelige antal af medlemmer af styregruppen afhænger af, hvor mange fødevarefællesskaber, der indgår som samarbejdspartnere og som ønsker at deltage i styregruppens arbejde. Dog vil vi foreslå, at styregruppen ikke bliver større end syv personer, da det indbyrdes koordineringsarbejde i gruppen ellers vil blive for stort.

Arbejdet med selve udførelsen af projektet ligger hos projektgruppen. Hovedparten af de ansøgte midler er øremærket til aflønning af interne projektmedarbejdere, og disse vil være de bærende kræfter i projektgruppen.
 * 2) Projektgruppe **

Projektet forudsætter, at medlemmer i de deltagende fødevarefællesskaber engagerer sig i projektet og bidrager med deres viden, erfaringer og indsigter. Derfor er det vigtigt, at de enkelte fødevarefællesskaber fra starten gør sig klart i hvilket omfang de har tid og overskud til at bidrage til projektet.
 * 3) Frivillige projektbidrag **